ประกาศคณะกรรมการกิจการโทรคมนาคมแห่งชาติประกาศคณะกรรมการกิจการโทรคมนาคมแห่งชาติเรื่องหลักเกณฑ์ วิธีการและเงื่อนไขในการจัดให้มีบริการโทรคมนาคมพื้นฐานโดยทั่วถึงและบริการเพื่อสังคม(ฉบับที่ ๒) โดยที่เป็นการสมควรแก้ไขเพิ่มเติมประกาศคณะกรรมการกิจการโทรคมนาคมแห่งชาติเรื่อง หลักเกณฑ์ วิธีการและเงื่อนไขในการจัดให้มีบริการโทรคมนาคมพื้นฐานโดยทั่วถึงและบริการเพื่อสังคมลงวันที่ ๒ สิงหาคม ๒๕๔๘ ให้มีความเหมาะสมขึ้นใช้บังคับเป็นการชั่วคราวในระหว่างการจัดทำนโยบาย แผนยุทธศาสตร์ แผนปฏิบัติการและแนวทางการดำเนินการตามหลักเกณฑ์ วิธีการและเงื่อนไขในการจัดให้มีบริการโทรคมนาคมพื้นฐานโดยทั่วถึงและบริการเพื่อสังคมที่คณะกรรมการกิจการโทรคมนาคมแห่งชาติมีนโยบายที่จะจัดทำขึ้นใหม่ซึ่งได้จัดให้มีการรับฟังความคิดเห็นสาธารณะไปแล้วทั้งนี้เพื่อให้การจัดให้มีบริการโทรคมนาคมพื้นฐานโดยทั่วถึงและบริการเพื่อสังคมมีความต่อเนื่องอันจะก่อให้เกิดประโยชน์สูงสุดแก่สาธารณะอาศัยอำนาจตามความในมาตรา ๕๑ (๑๔) และมาตรา ๕๖แห่งพระราชบัญญัติองค์กรจัดสรรคลื่นความถี่และกำกับกิจการวิทยุกระจายเสียงวิทยุโทรทัศน์ และกิจการโทรคมนาคม พ.ศ. ๒๕๔๓ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบมาตรา ๓๕ มาตรา ๓๖ มาตรา ๔๓ มาตรา ๔๕ มาตรา ๔๖ มาตรา ๔๗ มาตรา๖๑ และมาตรา ๖๔ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย ประกอบกับมาตรา ๑๗และมาตรา ๑๘ แห่งพระราชบัญญัติการประกอบกิจการโทรคมนาคม พ.ศ. ๒๕๔๔อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบมาตรา ๓๕ มาตรา ๓๖ มาตรา ๔๑ มาตรา ๔๓ และมาตรา ๔๕ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการกิจการโทรคมนาคมแห่งชาติจึงประกาศกำหนดหลักเกณฑ์ในการจัดให้มีบริการโทรคมนาคมพื้นฐานโดยทั่วถึงและบริการเพื่อสังคมไว้ดังต่อไปนี้ข้อ ๑[๑]ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปข้อ ๒บรรดาประกาศ ข้อบังคับและคำสั่งอื่นใดในส่วนที่มีกำหนดไว้แล้วในประกาศนี้หรือซึ่งขัดหรือแย้งกับประกาศนี้ให้ใช้ประกาศนี้แทนข้อ ๓ให้ยกเลิกความในบทนิยามคำว่า บริการโทรคมนาคมพื้นฐานในข้อ ๑ ของประกาศคณะกรรมการกิจการโทรคมนาคมแห่งชาติ เรื่อง หลักเกณฑ์วิธีการและเงื่อนไขในการจัดให้มีบริการโทรคมนาคมพื้นฐานโดยทั่วถึงและบริการเพื่อสังคมและให้ใช้ความต่อไปนี้แทนบริการโทรคมนาคมพื้นฐาน หมายถึงบริการโทรศัพท์และอินเทอร์เน็ตโดยไม่จำกัดประเภทของเทคโนโลยีที่นำมาใช้และลักษณะการใช้งานและอาจรวมไปถึงอุปกรณ์ปลายทางซอฟต์แวร์ หรือส่วนประกอบอื่น ๆที่จำเป็นที่ใช้ในการติดต่อสื่อสารเพื่ออำนวยความสะดวกแก่ประชาชนให้สามารถเข้าถึงการใช้บริการโทรคมนาคมพื้นฐานได้อย่างเหมาะสมและมีประสิทธิภาพข้อ ๔ให้เพิ่มบทนิยามคำว่า บริการโทรคมนาคมพื้นฐานโดยทั่วถึงระดับชุมชนระหว่างบทนิยามคำว่า บริการโทรคมนาคมพื้นฐาน และคำว่าโทรศัพท์สาธารณะ ในข้อ ๑ของประกาศคณะกรรมการกิจการโทรคมนาคมแห่งชาติ เรื่อง หลักเกณฑ์วิธีการและเงื่อนไขในการจัดให้มีบริการโทรคมนาคมพื้นฐานโดยทั่วถึงและบริการเพื่อสังคมดังนี้บริการโทรคมนาคมพื้นฐานโดยทั่วถึงระดับชุมชนหมายถึง การที่ประชาชนทุกคนในพื้นที่ซึ่งคณะกรรมการกำหนดสามารถเข้าถึงบริการโทรคมนาคมพื้นฐานสาธารณะโดยทั่วถึงได้ในระดับคุณภาพที่กำหนดและในอัตราค่าบริการที่เหมาะสมข้อ ๕ให้ยกเลิกความในข้อ ๒ของประกาศคณะกรรมการกิจการโทรคมนาคมแห่งชาติ เรื่อง หลักเกณฑ์วิธีการและเงื่อนไขในการจัดให้มีบริการโทรคมนาคมพื้นฐานโดยทั่วถึงและบริการเพื่อสังคมและให้ใช้ความต่อไปนี้แทนข้อ ๒ เพื่อให้การดำเนินการจัดให้มีบริการโทรคมนาคมพื้นฐานโดยทั่วถึงและบริการเพื่อสังคมเป็นไปอย่างมีประสิทธิภาพคณะกรรมการจึงได้กำหนดเป้าหมายและภารกิจที่ผู้รับใบอนุญาตต้องดำเนินการดังต่อไปนี้๒.๑ จัดให้มีบริการโทรศัพท์โดยทั่วถึงระดับชุมชนตามพื้นที่ซึ่งคณะกรรมการกำหนด๒.๒ จัดให้มีบริการอินเทอร์เน็ตระดับชุมชนตามพื้นที่ซึ่งคณะกรรมการกำหนดโดยการดำเนินการส่งเสริมให้มีการจัดตั้งศูนย์บริการอินเทอร์เน็ตประจำชุมชนเพื่อให้ประชาชนสามารถเข้าถึงบริการนั้นได้โดยสะดวก ทั้งนี้การจัดให้มีบริการดังกล่าวอาจรวมไปถึงอุปกรณ์คอมพิวเตอร์ ซอฟต์แวร์ตลอดจนการจัดให้มีการฝึกอบรมเพื่อเพิ่มทักษะความรู้ที่เป็นประโยชน์ต่อการใช้งานของผู้ใช้บริการ๒.๓จัดให้มีบริการโทรศัพท์และอินเทอร์เน็ตในหน่วยงานสาธารณะ ตามที่คณะกรรมการกำหนดทั้งนี้ การจัดให้มีบริการดังกล่าวอาจรวมไปถึงอุปกรณ์คอมพิวเตอร์ซอฟต์แวร์ตลอดจนการจัดให้มีการฝึกอบรมเพื่อเพิ่มทักษะความรู้ที่เป็นประโยชน์ต่อการใช้งานของบุคลากรของหน่วยงานสาธารณะนั้นและผู้มารับบริการให้สามารถใช้บริการอินเทอร์เน็ตได้๒.๔ส่งเสริมสนับสนุนให้เกิดการจัดหาและพัฒนาเทคโนโลยีด้านอุปกรณ์และบริการโทรคมนาคมเพื่ออำนวยความสะดวกแก่คนพิการเด็ก คนชรา และผู้ด้อยโอกาสในสังคมให้สามารถเข้าถึงบริการโทรคมนาคมพื้นฐาน ทั้งนี้การดำเนินการดังกล่าวรวมถึงการสนับสนุนด้านอุปกรณ์หรือซอฟต์แวร์ที่เหมาะสมต่อการใช้งานการฝึกอบรมเพื่อเพิ่มทักษะความรู้ด้านโทรคมนาคมตลอดจนการให้ความช่วยเหลือทางการเงินเพื่อให้สามารถใช้บริการโทรคมนาคมพื้นฐานได้การจัดให้มีบริการตามข้อ ๒.๑ - ๒.๓หมายความรวมถึงการบำรุงรักษาอุปกรณ์ต่าง ๆ อย่างเหมาะสมด้วยข้อ ๖ให้ยกเลิกความในข้อ ๓.๑ของประกาศคณะกรรมการกิจการโทรคมนาคมแห่งชาติ เรื่อง หลักเกณฑ์วิธีการและเงื่อนไขในการจัดให้มีบริการโทรคมนาคมพื้นฐานโดยทั่วถึงและบริการเพื่อสังคมและให้ใช้ความต่อไปนี้แทน๓.๑ กำหนดแผนปฏิบัติการประจำปีโดยมีรายละเอียดเกี่ยวกับเป้าหมายและภารกิจในการจัดให้มีบริการโทรคมนาคมพื้นฐานโดยทั่วถึงและบริการเพื่อสังคมข้อ ๗ให้ยกเลิกความในข้อ ๕ของประกาศคณะกรรมการกิจการโทรคมนาคมแห่งชาติ เรื่อง หลักเกณฑ์วิธีการและเงื่อนไขในการจัดให้มีบริการโทรคมนาคมพื้นฐานโดยทั่วถึงและบริการเพื่อสังคมและให้ใช้ความต่อไปนี้แทนข้อ ๕ ผู้รับใบอนุญาตแบบที่สองที่มีโครงข่ายเป็นของตนเองและแบบที่สามมีหน้าที่ต้องจัดให้มีบริการโทรคมนาคมพื้นฐานโดยทั่วถึงและบริการเพื่อสังคมตามที่คณะกรรมการกำหนดทั้งนี้ ผู้รับใบอนุญาตรายใดประสงค์ที่จะดำเนินการจัดให้มีบริการโทรคมนาคมพื้นฐานโดยทั่วถึงและบริการเพื่อสังคมให้ยื่นหนังสือแสดงความจำนงต่อคณะกรรมการภายในสามสิบวันนับแต่วันที่คณะกรรมการประกาศแผนปฏิบัติการประจำปีผู้รับใบอนุญาตรายใดไม่ยื่นหนังสือแสดงความจำนงภายในระยะเวลาที่กำหนดตามวรรคหนึ่งให้ถือว่าผู้รับใบอนุญาตรายนั้นไม่สามารถดำเนินการจัดให้มีบริการโทรคมนาคมพื้นฐานโดยทั่วถึงและบริการเพื่อสังคมได้และมีหน้าที่ต้องจัดสรรรายได้เพื่ออุดหนุนให้แก่กองทุนตามข้อ ๙ข้อ ๘ให้เพิ่มความต่อไปนี้เป็นข้อ ๕/๑ของประกาศคณะกรรมการกิจการโทรคมนาคมแห่งชาติ เรื่อง หลักเกณฑ์วิธีการและเงื่อนไขในการจัดให้มีบริการโทรคมนาคมพื้นฐานโดยทั่วถึงและบริการเพื่อสังคมข้อ ๕/๑ให้ผู้รับใบอนุญาตที่ยื่นหนังสือแสดงความจำนงตามข้อ ๕ยื่นแผนการให้บริการโทรคมนาคมพื้นฐานโดยทั่วถึงและบริการเพื่อสังคม ระยะหนึ่งปีหรือตามระยะเวลาที่คณะกรรมการกำหนด ภายในสี่สิบห้าวันนับแต่วันที่ครบกำหนดให้ยื่นหนังสือแสดงความจำนงต่อคณะกรรมการโดยสาระสำคัญของแผนการให้บริการต้องมีรายละเอียดอย่างน้อยดังนี้(๑) บทสรุปสำหรับผู้บริหาร(๒) แผนการจัดหาและติดตั้ง(๓)ข้อกำหนดทางเทคนิคของโครงข่ายและรายละเอียดการเชื่อมต่อโครงข่าย(๔) ตำแหน่งพิกัดทางภูมิศาสตร์ (เส้นรุ้ง,เส้นแวง) ของจุดติดตั้ง(๕) ประมาณการรายได้ - ค่าใช้จ่ายในการดำเนินงานพร้อมข้อสมมุติฐานที่ใช้สำหรับการประมาณการ(๖)รายละเอียดการกำหนดอัตราค่าบริการในพื้นที่เป้าหมาย(๗)รายละเอียดของเทคโนโลยีการให้บริการในพื้นที่เป้าหมาย(๘) รายละเอียดแผนการสนับสนุนแก่ผู้มีรายได้น้อยคนพิการ เด็ก คนชรา และผู้ด้อยโอกาสในสังคม(๙)แผนการวิเคราะห์ความเหมาะสมทางการเงินและเศรษฐกิจและการประเมินความเสี่ยงของการดำเนินงาน(๑๐)แผนและประมาณการรายละเอียดค่าใช้จ่ายในการบำรุงรักษาต่อปี อย่างน้อยสามปี(๑๑) ข้อมูลอื่น ๆ ที่เกี่ยวข้องที่คณะกรรมการร้องขอเพิ่มเติมในกรณีที่คณะกรรมการพิจารณาไม่อนุมัติแผนการจัดให้มีบริการโทรคมนาคมพื้นฐานโดยทั่วถึงและบริการเพื่อสังคมของผู้รับใบอนุญาตรายใดให้ถือว่าผู้รับใบอนุญาตรายนั้นไม่สามารถดำเนินการจัดให้มีบริการโทรคมนาคมพื้นฐานโดยทั่วถึงและบริการเพื่อสังคมได้และมีหน้าที่ต้องจัดสรรรายได้เพื่ออุดหนุนให้แก่กองทุนตามข้อ ๙ข้อ ๙ให้ยกเลิกความในข้อ ๗ของประกาศคณะกรรมการกิจการโทรคมนาคมแห่งชาติ เรื่อง หลักเกณฑ์วิธีการและเงื่อนไขในการจัดให้มีบริการโทรคมนาคมพื้นฐานโดยทั่วถึงและบริการเพื่อสังคมและให้ใช้ความต่อไปนี้แทนข้อ ๗ ผู้รับใบอนุญาตประกอบกิจการโทรคมนาคมที่คณะกรรมการมอบหมายให้ดำเนินการจัดให้มีบริการโทรคมนาคมพื้นฐานโดยทั่วถึงและบริการเพื่อสังคมตามที่คณะกรรมการกำหนดต้องรับผิดชอบค่าใช้จ่ายในการจัดบริการโทรคมนาคมพื้นฐานโดยทั่วถึงและบริการเพื่อสังคมรวมถึงค่าใช้จ่ายในการบำรุงรักษาโดยไม่สามารถขอรับเงินสนับสนุนจากกองทุนเป็นระยะเวลาสามปีนับแต่วันที่ติดตั้งแล้วเสร็จและสามารถให้บริการได้ข้อ ๑๐ให้เพิ่มความต่อไปนี้เป็นวรรคสองและวรรคสาม ในข้อ ๑๐ ของประกาศคณะกรรมการกิจการโทรคมนาคมแห่งชาติ เรื่อง หลักเกณฑ์วิธีการและเงื่อนไขในการจัดให้มีบริการโทรคมนาคมพื้นฐานโดยทั่วถึงและบริการเพื่อสังคมรายได้ก่อนหักค่าใช้จ่ายจากการประกอบกิจการโทรคมนาคมซึ่งผู้รับใบอนุญาตมีหน้าที่ต้องจัดสรรเพื่ออุดหนุนให้แก่กองทุน ไม่รวมถึงค่าใช้จ่าย ดังต่อไปนี้(๑) ค่าใช้จ่ายจากการซื้อหรือเช่าบริการโทรคมนาคมเพื่อเป็นปัจจัยการผลิตหรือเป็นการขายส่งบริการจากผู้รับใบอนุญาตรายอื่น(๒)ค่าใช้จ่ายจากการซื้อหรือเช่าบริการโทรคมนาคมเพื่อเป็นปัจจัยการผลิตหรือเป็นการขายส่งบริการที่จ่ายให้แก่ผู้ให้บริการโทรคมนาคมต่างประเทศทั้งนี้ ผู้รับใบอนุญาตที่มีหน้าที่จัดสรรรายได้เพื่ออุดหนุนให้แก่กองทุนจะต้องส่งเอกสารหลักฐานและข้อมูลแสดงการคำนวณรายได้ก่อนหักค่าใช้จ่ายจากการประกอบกิจการโทรคมนาคมและค่าใช้จ่ายตาม(๑) และ (๒) หรือข้อมูลอื่น ๆ ที่จำเป็นต่อการพิจารณาของคณะกรรมการพร้อมการนำส่งรายได้เข้ากองทุนข้อ ๑๑ให้ยกเลิกเอกสารแนบท้ายประกาศคณะกรรมการกิจการโทรคมนาคมแห่งชาติเรื่อง หลักเกณฑ์วิธีการและเงื่อนไขในการจัดให้มีบริการโทรคมนาคมพื้นฐานโดยทั่วถึงและบริการเพื่อสังคมบทเฉพาะกาล ข้อ ๑๒การคำนวณรายได้ที่ต้องจัดสรรเพื่ออุดหนุนให้แก่กองทุนช่วงเดือนกรกฎาคม- ธันวาคม ๒๕๕๒ สำหรับผู้ที่ได้รับใบอนุญาตก่อนวันที่ประกาศฉบับนี้มีผลใช้บังคับให้คำนวณรายได้ก่อนหักค่าใช้จ่ายที่ต้องชำระตามอัตราที่กำหนดในประกาศคณะกรรมการกิจการโทรคมนาคมแห่งชาติเรื่อง หลักเกณฑ์ วิธีการและเงื่อนไขในการจัดให้มีบริการโทรคมนาคมพื้นฐานโดยทั่วถึงและบริการเพื่อสังคมลงวันที่ ๒ สิงหาคม ๒๕๔๘รวมกับรายได้ก่อนหักค่าใช้จ่ายที่ต้องชำระตามประกาศฉบับนี้ โดยให้ชำระภายในวันที่๓๑ มกราคม ๒๕๕๓ ซึ่งมีวิธีการคำนวณ ดังนี้จำนวนรายได้ที่ต้องจัดสรรเพื่ออุดหนุนให้แก่กองทุนตามวรรคหนึ่งเท่ากับผลคูณระหว่างร้อยละสี่ของรายได้ก่อนหักค่าใช้จ่ายจากการประกอบกิจการโทรคมนาคมช่วงเดือนกรกฎาคม- ธันวาคม ๒๕๕๒ กับสัดส่วนของจำนวนวัน นับตั้งแต่วันที่ ๑ กรกฎาคม ๒๕๕๒หรือวันที่ได้รับใบอนุญาต แล้วแต่กรณี ถึงวันก่อนที่ประกาศฉบับนี้มีผลใช้บังคับต่อจำนวนวันในครึ่งปี (หนึ่งร้อยแปดสิบวัน) บวกด้วยผลคูณระหว่างร้อยละสี่ของรายได้จากการประกอบกิจการโทรคมนาคมที่ไม่รวมค่าใช้จ่ายตามข้อ๑๐.๑ (๑) และ ๑๐.๑ (๒) ช่วงเดือนกรกฎาคม - ธันวาคม ๒๕๕๒กับสัดส่วนของจำนวนวันนับแต่วันที่ประกาศฉบับนี้มีผลใช้บังคับ ถึงวันที่ ๓๑ธันวาคม ๒๕๕๒ ต่อจำนวนวันในครึ่งปี (หนึ่งร้อยแปดสิบวัน)ข้อ ๑๓ในวาระเริ่มแรกผู้ที่ได้รับใบอนุญาตก่อนวันที่ประกาศฉบับนี้มีผลใช้บังคับและมีความประสงค์จะดำเนินการจัดให้มีบริการโทรคมนาคมพื้นฐานโดยทั่วถึงและบริการเพื่อสังคมให้ยื่นหนังสือแสดงความจำนงต่อคณะกรรมการภายในสามสิบวัน นับแต่วันที่ประกาศฉบับนี้มีผลใช้บังคับโดยไม่ต้องจัดสรรรายได้เพื่ออุดหนุนให้แก่กองทุนให้ผู้รับใบอนุญาตตามวรรคหนึ่งยื่นแผนการให้บริการโทรคมนาคมพื้นฐานโดยทั่วถึงและบริการเพื่อสังคมตามข้อ ๕/๑ ภายในสี่สิบห้าวันนับแต่วันที่ประกาศคณะกรรมการกิจการโทรคมนาคมแห่งชาติ เรื่อง แผนปฏิบัติการจัดให้มีบริการโทรคมนาคมพื้นฐานโดยทั่วถึงและบริการเพื่อสังคมประจำปี๒๕๕๓ มีผลใช้บังคับในกรณีที่คณะกรรมการพิจารณาไม่อนุมัติแผนการจัดให้มีบริการโทรคมนาคมพื้นฐานโดยทั่วถึงและบริการเพื่อสังคมของผู้รับใบอนุญาตรายใดให้ถือว่าผู้รับใบอนุญาตรายนั้นไม่สามารถดำเนินการจัดให้มีบริการโทรคมนาคมพื้นฐานโดยทั่วถึงและบริการเพื่อสังคมได้และมีหน้าที่ต้องจัดสรรรายได้เพื่ออุดหนุนให้แก่กองทุนตามข้อ ๙นับแต่วันที่ประกาศฉบับนี้มีผลใช้บังคับข้อ ๑๔เพื่อให้การจัดให้มีบริการโทรคมนาคมพื้นฐานโดยทั่วถึงและบริการเพื่อสังคมมีความต่อเนื่องให้ผู้รับใบอนุญาตที่ได้ดำเนินการติดตั้งและให้บริการโทรศัพท์สาธารณะในพื้นที่เป้าหมายตามประกาศคณะกรรมการกิจการโทรคมนาคมแห่งชาติเรื่อง หลักเกณฑ์วิธีการและเงื่อนไขในการจัดให้มีบริการโทรคมนาคมพื้นฐานโดยทั่วถึงและบริการเพื่อสังคมและมีความประสงค์จะดำเนินการจัดให้มีบริการโทรคมนาคมพื้นฐานโดยทั่วถึงและบริการเพื่อสังคมในปี๒๕๕๓จะต้องยื่นแผนการให้บริการโทรคมนาคมพื้นฐานโดยทั่วถึงและบริการเพื่อสังคมตามข้อ๕/๑รวมทั้งแผนและค่าใช้จ่ายในการให้บริการและการบำรุงรักษาโทรศัพท์สาธารณะที่ได้ดำเนินการติดตั้งแล้วด้วยให้ผู้รับใบอนุญาตตามวรรคหนึ่งมีหน้าที่ให้บริการและบำรุงรักษาโทรศัพท์สาธารณะที่ได้ดำเนินการติดตั้งแล้วไปพลางก่อนจนกว่าคณะกรรมการจะพิจารณาอนุมัติแผนแล้วเสร็จประกาศณ วันที่ ๑ ตุลาคม พ.ศ. ๒๕๕๒พลเอกชูชาติ พรหมพระสิทธิ์ประธานกรรมการกิจการโทรคมนาคมแห่งชาติปริยานุช/ผู้จัดทำ๑๓ตุลาคม ๒๕๕๒นันท์นภัสร์/ตรวจ๑๙ตุลาคม ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๑๔๗ ง/หน้า ๙/๖ ตุลาคม ๒๕๕๒